IMISLab/GreekWikipedia huggingface dataset:
Νάνι Μορέτι

Ο Νάνι Μορέτι (ιταλικά: Nanni Moretti, 19 Αυγούστου 1953) είναι Ιταλός σκηνοθέτης του κινηματογράφου, ηθοποιός, παραγωγός ταινιών και σεναριογράφος.Μια από τις γνωστότερες ταινίες του είναι Το δωμάτιο του γιου μου, που διακρίθηκε σε διάφορα διεθνή φεστιβάλ και κέρδισε το Χρυσό Φοίνικα, στο φεστιβάλ κινηματογράφου Καννών το 2001.

 Γεννήθηκε στο Μπορούνικο της Ιταλίας. Πατέρας του ήταν ο ιστορικός Λουίτζι Μορέττι. Ζει στη Ρώμη από τα παιδικά του χρόνια. Στα εφηβικά του χρόνια ασχολήθηκε ενεργά με την πολιτική. Υπήρξε μέλος της εξωκοινοβουλευτικής αριστεράς. Έχει ασχοληθεί σοβαρά με το πόλο, έχοντας αγωνιστεί στην πρώτη κατηγορία της Ιταλίας και στην Εθνική Εφήβων. Σε διάφορες συνεντεύξεις του έχει παραδεχτεί ότι είναι άθεος, όχι όμως εξαιτίας περιφρόνησης στο θεό, αλλά γιατί του ήταν αδύνατο να πιστέψει. Συγκεκριμένα δήλωσε τα εξής: " Ο Μπουνιουέλ έλεγε: Δόξα τω Θεώ, είμαι άθεος! Αλλά εγώ δεν συμφωνώ. Θα ευχόμουν να είχα πίστη, αλλά απλώς δεν την έχω. Είχα καθολική διαπαιδαγώγηση, η οποία δεν ήταν απαραίτητα κακή, εγώ όμως δεν πίστεψα ποτέ. Δεν είμαι εναντίον εκείνων που πιστεύουν βαθιά. 1973 Paté de bourgeois 1973 La Sconfitta 1974 Come parli, frate? 1976 Είμαι ένας αυτεξούσιος 1977 Padre Padrone 1978 Ecce Bombo 1981 Χρυσά όνειρά 1984 Μπιάνκα 1985 Η λειτουργία τελείωσε 1989 Palombella rossa 1990 La Cosa 1993 Αγαπημένο μου ημερολόγιο 1994 L' Unico paese al mondo 1996 Δεύτερη φορά 1998 Απρίλης 2001 Το Δωμάτιο του γιου μου 2003 The Last Customer 2006 Ο αλιγάτορας 2007 To Each His Cinema (απόσπασμα "Diaro di uno Spettatore") 2008 Ήρεμο χάος 2011 Έχουμε πάπα 2015 Η μητέρα μου
Μνήμη USB

Οι μνήμες USB αποτελούνται από μια συσκευή αποθήκευσης τύπου NAND ενσωματωμένη με μια θύρα USB. Οι μνήμες USB είναι τυπικά φορητές και επανεγγράψιμες, μεγέθους μικρότερου από μίας δισκέτας 3.5 ιντσών και ζυγίζουν λιγότερο από 60 γρ. Η χωρητικότητα σήμερα (Ιανουάριος 2017) κυμαίνεται από 8 GB έως πάνω από 512 GB, με συνεχείς βελτιώσεις στο μέγεθος και την τιμή ανά gigabyte. Μερικές επιτρέπουν 1 εκατομμύριο εγγραφές/διαγραφές και διατήρηση αποθηκευμένων δεδομένων έως 10 χρόνια, με σύνδεση σε USB έκδοσης 3.0 (οι 1.1 και 2.0 έχουν πλέον αποσυρθεί από την αγορά).

 Οι μνήμες USB προσφέρουν πιθανά πλεονεκτήματα σε σχέση με άλλες φορητές συσκευές αποθήκευσης, κυρίως την δισκέτα. Έχουν συμπαγέστερη μορφή, λειτουργούν ταχύτερα, φυλάσσουν μεγαλύτερο μέγεθος δεδομένων, είναι ανθεκτικές και λειτουργούν πιο αξιόπιστα λόγω της έλλειψης κινούμενων μερών (όπως οι δισκέτες και άλλοι τύποι δίσκων). Επιπλέον, έχει γίνει πλέον κοινό οι υπολογιστές να μην κυκλοφορούν με μονάδες δισκέτας ενώ οι θύρες USB εμφανίζονται σχεδόν σε κάθε προσωπικό υπολογιστή και φορητό. Αυτός ο τύπος μνήμης χρησιμοποιεί την τεχνολογία USB mass storage (τεχνολογία μαζικής αποθήκευσης), που υποστηρίζεται από σύγχρονα λειτουργικά συστήματα όπως τα Windows, το Mac OS X, το Linux, και άλλα συστήματα τύπου UNIX. Μνήμες USB με υποστήριξη USB έκδοσης 2.0 μπορούν να κάνουν διαμεταγωγή δεδομένων γρηγορότερα από ένα οπτικό δίσκο, ενώ αποθηκεύουν μεγαλύτερη ποσότητα στοιχείων σε πολύ μικρότερο χρόνο. Αποτελείται τυπικά από μια πλακέτα τυπωµένου κυκλώµατος, προστατευμένη μέσα σε μια μεταλλική, πλαστική ή άλλη εύκαμπτη θήκη, γερή αρκετά ώστε να μεταφέρεται, χωρίς πρόσθετη προστασία, στην τσέπη ή μπρελόκ. Η κεφαλή USB πάνω στην μνήμη συνήθως προστατεύεται από μια αποσπώμενη θήκη ή με απόσυρση στο εσωτερικό, αν και δεν είναι απαραίτητο ότι θα προκληθεί βλάβη όταν εκτίθεται. Οι περισσότερες μνήμες USB χρησιμοποιούν κεφαλή USB τύπου-Α, κατάλληλη για την σύνδεση σε ένα προσωπικό υπολογιστή, αλλά υπάρχουν και μοντέλα και με mini-B βύσμα. Πολυμέσα σχετικά με το θέμα USB flash drives στο Wikimedia Commons
Βρυσόμηλος Μεσσηνίας

Ο Βρυσόμηλος ή η Αγία Σωτήρα ή Βρυσόμυλος (συχνή αναφορά), είναι πολύ μικρός παραθαλάσσιος οικισμός κοντά στους Γαργαλιάνους και υπάγεται διοικητικά στον Δήμο Τριφυλίας, του Νομού Μεσσηνίας.

 Ο οικισμός βρίσκεται νότια των Γαργαλιάνων, κοντά στην Παραλία της Αγιά Σωτήρας, η οποία πήρε το όνομά της από το κοντινό σε αυτήν εκκλησάκι της Μεταμόρφωσης του Σωτήρος, σε υψόμετρο 5 μέτρα από τη θάλασσα. Σε απόσταση περίπου 100 μέτρων από τον οικισμό βρίσκεται η παραλία της Αγιά Σωτήρας και οι ακτές του Ιονίου Πελάγους. Η απόστασή του οικισμού από τους Γαργαλιάνους είναι περίπου 7,5 χιλιόμετρα και από τον Μάραθο περίπου 6,5 χιλιόμετρα. Ο Βρυσόμηλος ή η Αγία Σωτήρα είναι νεοσύστατος οικισμός, ο οποίος αναγνωρίστηκε μόλις το 2011 και προσαρτήθηκε στη δημοτική κοινότητα Γαργαλιάνων, και μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας, ο οποίος συστάθηκε με τη συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας. Κοντά στην περιοχή του οικισμού, στη θέση "Βρυσόμυλος", 7 χιλιόμετρα νότια των Γαργαλιάνων, έχουν επισημανθεί ίχνη κατοίκησης της ρωμαϊκής εποχής. Ο πολύ μικρός αυτός οικισμός, με βάση την απογραφή του 2011, έχει μόλις 2 μόνιμους κατοίκους, οι οποίοι απασχολούνται σε διάφορες αγροτικές εργασίες, καθώς στη περιοχή γύρω από τον οικισμό υπάρχουν, ελαιώνες και περιβόλια. Ο οικισμός αποτελείται κυρίως από αγροικίες και δεν διαθέτει κτίρια διαφόρων κοινωνικών δραστηριοτήτων ή εκκλησία, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Κοντά στον οικισμό βρίσκεται το εκκλησάκι της Μεταμόρφωσης του Σωτήρος, από όπου πήρε το όνομα της και η παραλία, και το οποίο γιορτάζει κάθε χρόνο στις 6 Αυγούστου. Σημαντικό αξιοθέατο στην περιοχή του Βρυσομήλου είναι η Παραλία της Αγιά Σωτήρας, η οποία βρίσκεται σε απόσταση περίπου 7,5 χιλιομέτρων από τους Γαργαλιάνους και αποτελεί φυσική προέκταση της Παραλίας της Χρυσής Ακτής γνωστής και ως «Μάτι», στην κατεύθυνση προς το Βρομονέρι και τον Μάραθο. Η Παραλία της Αγιά Σωτήρας θεωρείται από τους κατοίκους της ευρύτερης περιοχής, ως μια καλή επιλογή για επισκέπτες οι οποίοι αναζητούν ηρεμία ή θέλουν να ασχοληθούν με το ψάρεμα. Γαργαλιάνοι Δήμος Τριφυλίας Διοικητική διαίρεση Περιφερειακής Ενότητας Μεσσηνίας Διοικητική διαίρεση νομού Μεσσηνίας πρώην Δήμος Γαργαλιάνων Δήμος Τριφυλίας, από την ιστοσελίδα: www.dimostrifylias.gr του Δήμου Τριφυλίας. Αγία Σωτήρα. Κατασκευή έργου αντιδιαβρωτικής προστασίας στην περιοχή «Βρυσόμυλος», 10/11/2007, από την εφημερίδα "Θάρρος" της Μεσσηνίας. "Γαργαλιάνοι Τριφυλία: Οι Αρχαιολογικοί χώροι", 07/10/2013, από την ιστοσελίδα του τοπικού ΜΜΕ "Αριστομένης ο Μεσσήνιος".
Μεταφράσεις της Βίβλου στα Βεγγαλικά

Ο Ναθάνιελ Μ. Χάλχεντ της Βρετανικής Εταιρείας Ανατολικών Ινδιών δημοσίευσε μια Βεγγαλική γραμματική για τους Βρετανούς αξιωματούχους το 1776. Ο Ουίλιαμ Κάρεϊ του Σεραμπόρ μετέφρασε τη Βίβλο στη Βεγγαλική γλώσσα και τη δημοσίευσε το 1793 και 1801. Η υψηλή γλώσσα στη Βεγγαλική μετάφραση σε χρήση στο Μπαγκλαντές προέρχεται από την έκδοση του Κάρεϊ, ενώ οι εκδόσεις "κοινής γλώσσας" είναι νεότερες μεταφράσεις. Ο Κριστιάν Μινιόν, Βέλγος Ιησουίτης, τελείωσε μια αναθεωρημένη έκδοση της Βίβλου στα βεγγαλικά, με το όνομα Μανγκαλμπάρτα που έχει άφθονες υποσημειώσεις.

 Pobitro Baibel The Bible in Bengali (Holy Bible) (SBCL) : Copyright Bible Society of Bangladesh 2001 Formerly called Re-edit Cary Version. Text version Audio of New Testament (Select Bengali, then Re-edit Bangla Version) Mobile Apps Kitabul Mukkadas (MCBI) : Copyright Bible Society of Bangladesh 1980 Audio (Select Bengali, then Mussalmani Version) Android Αρχειοθετήθηκε 2017-04-24 στο Wayback Machine. Easy to Read Version (ERV) : Copyright WBTC India 2006 Audio (Select Bengali, then Easy-to-Read Version) Mobile Apps Common Language translation of the Bengali Bible : Copyright The Bible Society of India 1999 Jubilee Bible : Copyright Catholic Bishops Conference of Bangladesh 2000 The Holy Bible in Bengali : containing the Old and New Testaments Calcutta : Published by the British and Foreign Bible Society (Calcutta Auxiliary) 1909: In Public Domain
Βασίλι Σταροντούμπτσεφ

Ο Βασίλι Αλεξάντροβιτς Σταροντούμπτσεφ (ρωσικά: Василий Александрович Стародубцев‎, 25 Δεκεμβρίου 1931 στο Βόλοβτσικ, Περιφέρεια Κεντρικής Μαύρης Γης, σημερινή Περιφέρεια Λίπετσκ – 30 Δεκεμβρίου 2011 στο Νοβομοσκόβσκ, Περιφέρεια Τούλα) ήταν Σοβιετικός και Ρώσος πολιτικός και κυβερνήτης της Περιφέρειας Τούλα από το 1997 έως το 2005. Ήταν επίσης ένα από τα μέλη της Επιτροπής Κατάστασης Έκτακτης Ανάγκης κατά την Σοβιετική απόπειρα πραξικοπήματος του 1991 και ήταν αρχηγός του Αγροτικού Κόμματος της Ρωσίας.

 Ο Σταροντούμπτσεφ αποφοίτησε από το Γεωργικό Ινστιτούτο του Βορόνεζ και Πανενωσιακό Ανταποκρισιακό Γεωργικό Ινστιτούτο. Για πολλά χρόνια ήταν πρόεδρος του κολχόζ στην επαρχία Νοβομοσκόβσκ. Μεταξύ των βραβείων ήταν ο τίτλος του Ήρωα της Σοσιαλιστικής Εργασίας, τρία Τάγματα του Λένιν, Κρατικό Βραβείο της ΕΣΣΔ καθώς και το Τάγμα της Οκτωβριανής Επανάστασης και το Τάγμα του Σήματος της Τιμής. Είχε βαθμό υποψήφιου επιστήμονα στη γεωργία και ήταν αντεπιστέλλον μέλος της VASKhNIL. Ο Σταροντούμπτσεφ ήταν μέλος στο Συμβούλιο της Ομοσπονδίας της Ρωσίας (για τα έτη 1993-96 και επίσης κατά την περίοδο 1997-2001 ως περιφερειακός κυβερνήτης). Διετέλεσε μέλος της Κρατικής Δούμας (2007-11). Ο Σταροντούμπτσεφ ήταν μέλος του Κομμουνιστικού Κόμματος της Ρωσικής Ομοσπονδίας.
Άννα της Υόρκης (κόρη του Εδουάρδου Δ΄)

Η Άννα της Υόρκης (Ουεστμίνστερ, 2 Νοεμβρίου 1475 - 23 Νοεμβρίου 1511) ήταν πέμπτη κόρη του Εδουάρδου Δ΄ της Αγγλίας και της Ελισάβετ Γούντβιλ. Ο πατέρας της και ο Μαξιμιλιανός Α΄ της Αγίας Ρωμαϊκής Αυτοκρατορίας υπέγραψαν συνθήκη στις 5 Αυγούστου 1480 με την οποία η Άννα θα παντρευόταν τον μεγαλύτερο γιο και διάδοχο του Μαξιμιλιανού Φίλιππο τον Ωραίο. Η ίδια συνθήκη όριζε ότι ο Μαξιμιλιανός δεν θα προσπαθούσε να κάνει άλλη γαμήλια συνθήκη για τον γιο του τα επόμενα τρία χρόνια. Ο πατέρας του Μαξιμιλιανού ήταν ο Φρειδερίκος Γ΄ της Αγίας Ρωμαϊκής Αυτοκρατορίας, είχε συνεπώς μεγάλες πιθανότητες να γίνει ο ίδιος Ρωμαίος αυτοκράτορας, σύζυγος του Μαξιμιλιανού και μητέρα του Φιλίππου ήταν η Μαρία της Βουργουνδίας. Οι σχέσεις αυτές έκαναν τον Μαξιμιλιανό ισχυρό σύμμαχο του Άγγλου βασιλιά, ο συμφωνημένος γάμος δεν προχώρησε μετά τον θάνατο του Εδουάρδου Δ΄ (1483).

 Οι καλές σχέσεις του θείου της Ριχάρδου Γ΄ της Αγγλίας με την Οικογένεια Χάουαρντ οδήγησαν στον αρραβώνα της Άννας με τον Τόμας Χάουαρντ (1484), μετά την πτώση του Ριχάρδου Γ΄ ο Χάουαρντ έκανε νέο αίτημα γάμου με την Άννα. Η Άννα της Υόρκης την ίδια εποχή βρισκόταν στην συνοδεία της μεγαλύτερης αδελφής της Ελισάβετ της Υόρκης που είχε παντρευτεί τον Ερρίκο Ζ΄ της Αγγλίας. Η Άννα της Υόρκης παντρεύτηκε τον Τόμας Χάουαρντ, 3ο δούκα του Νόρφολκ στις 4 Φεβρουαρίου 1495 στο Αββαείο του Ουέστμινστερ. Ο σύζυγος της ήταν γιος και διάδοχος του Σερ Τόμας Χάουαρντ, 1ου κόμη του Σάρρεϋ και 2ου δούκα του Νόρφολκ και της πρώτης συζύγου του Ελισάβετ Τίλνει. Ο Τόμας Χάουαρντ δεν δέχτηκε ποτέ την κομητεία του Σάρρεϋ ή το δουκάτο του Νόρφολκ όσο ζούσε η σύζυγος του γι'αυτό η Άννα δεν πήρε ποτέ τους τίτλους. Το μοναδικό γνωστό τους παιδί λεγόταν επίσης Τόμας Χάουαρντ (1496 - 1508). Στην τελετή βάπτισης του ανιψιού της Αρθούρου της Ουαλίας (1486) μετέφερε τον σκούφο, το ίδιο έκανε και στην τελετή βάπτισης της ανιψιάς της Μαργαρίτας Τυδώρ. Ο ανιψιός της Ερρίκος Η΄ της Αγγλίας της παραχώρησε (1510) όλες τις εκτάσεις που διεκδικούσε από την προ - γιαγιά της Άννα Μόρτιμερ σύζυγο του Ριχάρδου του Κέιμπριτζ όπως το κάστρο και την βίλα του Γουίνγκφιλντ. Η Άννα της Υόρκης πέθανε στις 23 Νοεμβρίου 1511 και τάφηκε στην μονή του Δέτφορντ, μετά την Μεταρρύθμιση μεταφέρθηκε με τα μέλη της Οικογένειας Χάουαρντ στην εκκλησία του Αγίου Ιωάννη του Αρχαγγέλου στο Φράμλινγκχαμ.Τα παιδιά του Τόμας και της Άννας είχαν πεθάνει πριν από τους γονείς τους αφού ο σύζυγος της μετά τον θάνατο της αναφερόταν σαν άτεκνος χήρος. Ο Τόμας Χάουαρντ παντρεύτηκε σε δεύτερο γάμο την Λαίδη Ελισάβετ Στάφορντ, κόρη του Εδουάρδου Στάφορντ, 3ου δούκα του Μπάκινγκχαμ και της Ελεονώρας Πέρσι, απέκτησε πολλά παιδιά ανάμεσα στα οποία τον Ερρίκο Χάουαρντ, κόμη του Σάρρεϋ. Lee, Sidney, ed. (1891). "Howard, Thomas II (1473-1554)". Dictionary of National Biography. 28. Douglas Richardson. Plantagenet Ancestry: A Study In Colonial And Medieval Families.
Ένας άντρας και μια γυναίκα

Το Ένας Άντρας Μια Γυναίκα (γαλλ. Un Homme et Une Femme) είναι δραματική ταινία σε σενάριο και σκηνοθεσία του Κλωντ Λελούς. Η ταινία ξεχωρίζει χάρη στην υπέροχη φωτογραφία (ο Λελούς υπήρξε επαγγελματίας φωτογράφος με δουλειά στη διαφήμιση) και την εξαιρετική μουσική του Φράνσις Λάι (το αγαπημένο μουσικό θέμα της ταινίας έχει γίνει συνώνυμο κάθε ρομαντικής σκηνής). Κέρδισε μια πλειάδα βραβείων μεταξύ των οποίων ο Χρυσός Φοίνικας στο Φεστιβάλ των Καννών του 1966, η Χρυσή Σφαίρα Καλύτερης Ξενόγλωσσης Ταινίας και τα Όσκαρ Καλύτερου Ξενόγλωσσου Φιλμ και Καλύτερου Σεναρίου. Ήταν επίσης υποψήφιο για Όσκαρ Σκηνοθεσίας και Καλύτερης Γυναικείας Ερμηνείας.

 Η ταινία αφηγείται την ιστορία μιας νεαρής χήρας, της Αν, που έχασε τον κασκαντέρ σε ένα ατύχημα στο πλατό και του Ζαν Λουί, ενός οδηγού αγώνων που η γυναίκα του έχει αυτοκτονήσει. Συναντιούνται για πρώτη φορά στο σχολείο των παιδιών τους στο Ντοβίλ και ταξιδεύουν μαζί για το Παρίσι όταν η Αν χάνει το τρένο. Μια αμοιβαία έλξη γεννιέται αλλά η Αν δεν μπορεί να δοθεί ολοκληρωτικά από τύψεις για τον νεκρό σύζυγο της. Όταν όλα μοιάζουν να έχουν χαθεί ο Ζαν Λουί ξεκινά έναν αγώνα δρόμου για να την προλάβει... Ανούκ Εμέ ... Anne Gauthier Ζαν Λουί Τρεντινιάν ... Jean-Louis Duroc Πιέρ Μπαρού ... Pierre Gauthier Βαλερί Λαγκράνζ ... Valérie Duroc Σιμόν Παρί ... La directrice de la pension Αντουάν Σιρέ ... Antoine Duroc Σουάντ Αμιντού ... Françoise Gauthier Ανρί Σεμέν ... L'autre pilote Γιάν Μπαρί ... La maîtresse de Jean-Louis Πωλ Λε Περσόν ... Le pompiste Ζεράρ Σιρέ ... Le speaker radio Ένας Άντρας Μια Γυναίκα, 20 Χρόνια Μετά (γαλλ. Un homme et une femme : vingt ans déjà) SoundtrackCollector Soundtrack Information Η ταινία στην IMDb Η ταινία στο Cine.gr Περισσσότερα ΕΔΩ στο myFILM.gr
Κερασιά Λυκουρίας Αχαΐας

Για οικισμούς με ίδιο όνομα στην Αχαΐα, δείτε: Κερασιά Αχαΐας Η Κερασιά είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική κοινότητα Λυκουρίας της Δημοτικής Ενότητας Κλειτορίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

 Η Κερασιά απέχει 6,4 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 466 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 14 κατοίκους. Η Κερασιά αναγνωρίστηκε ως οικισμός το 1961 και προσαρτήθηκαν στην τότε Κοινότητα Λυκουρίας. Το 1998 με την εφαρμογή της διοικητικής διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Λυκουρίας. Από το 2011 βάσει της διοικητικής μεταρρύθμισης "Καλλικράτης" αποτελεί οικισμό της Τοπικής κοινότητας Λυκουρίας του διευρυμένου Δήμου Καλαβρύτων. Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Κερασιάς Αχαΐας, eetaa.gr. Ανακτήθηκε: 16/04/2017.
Fallen Angels

Το Fallen Angels είναι το 13ο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 28 Νοεμβρίου του 2011 μέσω της δισκογραφικής εταιρίας "Spinefarm/Universal". Η ειδική έκδοση του δίσκου περιελάμβανε δύο επιπλέον κομμάτια, το "Annunaki Legacy" και το "Blackened Blues". Αυτός ήταν ο πρώτος δίσκος των Venom με το ντράμερ Ντάνι Νίντχαμ (Dante) στην σύνθεση τους, ο οποίος έγινε μέλος του συγκροτήματος μετά την αποχώρηση του Αντόν Λαντ (Antton) για να επικεντρωθεί στο προσωπικό του σχήμα με την ονομασία DEF-CON-ONE. Οι κριτικές για το "Fallen Angels" ήταν μέτριες, με το "Allmusic" να του δίνει 2,5 αστέρια με άριστα τα πέντε, το "Sputnik Music" μέσο όρο βαθμολογιών 2,6 / 5 και το "Metal Archives" 73%.

 1. Hammerhead (Lant, La Rage, Dante) - 5:00 2. Nemesis (Lant, La Rage, Dante) - 3:07 3. Pedal to the Metal (Lant, La Rage, Dante) - 3:43 4. Lap of the Gods (Lant, La Rage, Dante) - 5:09 5. Damnation of Souls (Lant, La Rage, Dante) - 4:30 6. Beggarman (Lant, La Rage, Dante) - 4:29 7. Hail Satanas (Lant, La Rage, Dante) - 4:33 8. Sin (Lant, La Rage, Dante) - 5:33 9. Punk's Not Dead (Lant, La Rage, Dante) - 4:10 10. Death Be Thy Name (Lant, La Rage, Dante) - 3:10 11. Lest We Forget (Lant, La Rage, Dante) - 2:15 12. Valley of the Kings (Lant, La Rage, Dante) - 4:52 13. Fallen Angels (Lant, La Rage, Dante) - 7:06 Το "Fallen Angels" ηχογραφήθηκε από τους εξής μουσικούς: Cronos - φωνητικά, μπάσο La Rage - κιθάρα Dante - τύμπανα Fallen Angels - Venom | Songs, Reviews, Credits, Awards | AllMusic Venom - Fallen Angels - Encyclopaedia Metallum: The Metal Archives Venom - Fallen Angels (album review) | Sputnikmusic
Βαρβάκειος Αγορά

Η Βαρβάκειος Αγορά είναι δημοτική αγορά στην 1η δημοτική ενότητα της Πόλης των Αθηνών η οποία οφείλει την ονομασία της στον ευεργέτη Ιωάννη Βαρβάκη. Ξεκίνησε να κατασκευάζεται το 1878 και ολοκληρώθηκε με καθυστέρηση το 1886, αφού μεσολάβησε μια πυρκαγιά στις 8 και 9 Αυγούστου του 1884. Έκτοτε λειτουργεί αδιάκοπα. Αποτελεί μοναδικό κτίσμα οργανωμένης συνοικιακής αγοράς στο οποίο συστεγάζονται πολλοί έμποροι προϊόντων διατροφής όπως κρέας, πουλερικά, θαλασσινά, αγροτικά προϊόντα και άλλα. Αποτελεί νεότερο μνημείο ιδιαίτερης αρχιτεκτονικής, εξυπηρετώντας τις βασικές ανάγκες των κατοίκων, αλλά και των επισκεπτών. Πλέον θεωρείται και ως σημείο τουριστικού ενδιαφέροντος.

 Επί δημαρχίας του Παναγή Κυριακού είχε αρχίσει ο διάλογος για τη δημιουργία μιας σύγχρονής δημοτικής αγοράς στο Δήμο Αθηναίων. Η απόφαση για την ανέγερση της Βαρβακείου Αγοράς ελήφθη το 1876 και οι εργασίες ξεκίνησαν το 1878. Το έργο υλοποιήθηκε με δωρεά του εθνικού ευεργέτη Ιωάννη Βαρβάκη. Το έργο ολοκληρώθηκε με πολλές καθυστερήσεις το 1886. Βρίσκεται στο κέντρο της Οδού Αθηνάς, στο νούμερο 42, εντός της παλαιάς πόλης και σε κοντινή απόσταση από το Δημαρχιακό Μέγαρο και την κεντρική Πλατεία Κοτζιά. Η Βαρβάκειος Αγορά έχει κατασκευαστεί σύμφωνα με τα σχέδια του αρχιτέκτονα Ιωάννη Κουμέλη. Έχει ορθογώνιο σχήμα. Η στέγη είναι κατασκευασμένη από γυαλί και μέταλλο.Η πρώτη επισκευή του κτηρίου έγινε το 1895 επί δημαρχίας Δημητρίου Καλλιφρονά. Κάποιες προσθήκες στο κτήριο έγιναν, όταν δήμαρχος Αθηναίων ήταν ο Σπύρος Μερκούρης. Στη διάρκεια της δικτατορίας (1967-1974) υπήρξε πρόταση να κατεδαφιστεί και να δημιουργηθεί στη θέση της πολυώροφο κτίσμα, αλλά τελικά δεν υλοποιήθηκε αυτή η πρόταση.Κατά τα έτη 1979-1996 έγιναν εργασίες ανακαίνισης του κτηρίου. Το 2022 έγιναν εργασίες ανακαίνισης του κτηρίου και των υποδομών της αγοράς ύψους 1.500.000 ευρώ μέσα σε διάρκεια επτά μηνών. Μεταξύ των εργασιών, που έγιναν, συμπεριλαμβάνονται η ανακατασκευή των ψυκτικών θαλάμων, η τοποθέτηση φωτιστικών σωμάτων τεχνολογίας LED, η αντικατάσταση ψευδοροφών, η τοποθέτηση κεραμικών πλακιδίων, η τοποθέτηση τεντών με αδιάβροχο πανί και η αντικατάσταση των ξύλινων σκελετών των στεγάστρων με μεταλλικό σκελετό για στατικούς λόγους. Στη Βαρβάκειο Αγορά υπάρχει ειδικό τμήμα ψαραγοράς με 100 περίπου εμπόρους ψαριών, όπου εργάζονται περίπου 400 υπάλληλοι και εξυπηρετούνται καθημερινά περίπου 3.000-5.000 πελάτες.Η Βαρβάκειος Αγορά είναι ανοικτή κάθε μέρα εκτός Κυριακής από το πρωί μέχρι αργά το απόγευμα.
Κυπρίτης

Ο κυπρίτης (αγγλ. cuprite) είναι ορυκτό του (μονοσθενούς) χαλκού, με χημικό τύπο Cu2O. Αποτελεί δευτερεύον μετάλλευμα του χαλκού. Το ορυκτό πήρε το όνομά του το 1845 από τη λατινική λέξη Cuprum (= χαλκός), επειδή το μέταλλο αυτό είναι το κύριο συστατικό του.

 Ανευρίσκεται σε πολλά μέρη του κόσμου, καθώς αποτελεί δευτερογενές ορυκτό του χαλκού, που σχηματίζεται στα οξειδωμένα τμήματα φλεβών πρωτογενών χαλκούχων ορυκτών. Συνυπάρχει με χαλκοσίνη, αζουρίτη, μαλαχίτη, αυτοφυή χαλκό, χρυσόκολλα αλλά και λειμωνίτη. Κυριότερες εμφανίσεις του είναι στη Ρωσία (Ουράλια όρη), στη Ναμίμπια, στην επαρχία Κατάνγκα του Κογκό, στις ΗΠΑ, στη Χιλή, στο Μεξικό και στην Αυστραλία. Στην Ελλάδα ανευρίσκεται σχεδόν σε όλα τα μεταλλεία της ευρύτερης περιοχής του Λαυρίου (όπου ανευρίσκεται και χαλκοτριχίτης) και στο ορυχείο "Σκουριές" της Κασσάνδρας Χαλκιδικής. Τμήμα Γεωλογίας Αριστοτελείου Πανεπιστημίου Θεσσαλονίκης Mindat.org Handbook of mineralogy (pdf) Κατάλογος ορυκτών Κατάλογος ορυκτών των μεταλλείων Λαυρίου James Dwight Dana, Manual of Mineralogy and Lithology, Containing the Elements of the Science of Minerals and Rocks READ BOOKS, 2008 ISBN 1443742244 Frederick H. Pough, Roger Tory Peterson, Jeffrey (PHT) Scovil, A Field Guide to Rocks and Minerals, Houghton Mifflin Harcourt, 1988 ISBN 039591096X Walter Schumann, R. Bradshaw, K. A. G. Mills, Handbook of Rocks, Minerals and Gemstones, Houghton Mifflin Harcourt, 1993 ISBN 0395511372
Γλώσσες του Νεπάλ

Η εθνική απογραφή του Νεπάλ το 2011 καταγράφει 123 γλώσσες οι οποίες ομιλούνται ως μητρική του γλώσσα (πρώτη γλώσσα) στο Νεπάλ. Οι περισσότερες ανήκουν στις γλωσσικές οικογένειες των Ινδοάριων και Σινοθιβετικών γλωσσών. Η επίσημη γλώσσα του Νεπάλ είναι η Νεπαλική, πρώην γνωστή ως Χασκούρα και Γκορχαλί. Σύμφωνα με την εθνική απογραφή του 2011, το ποσοστό του Νεπαλόφωνου πληθυσμού είναι περίπου 44.6%. Η Μαϊθίλι είναι η δεύτερη μεγαλύτερη γλώσσα του Νεπάλ και σύμφωνα με την Απογραφή του 2011, το ποσοστό των Μαϊθίλ είναι 11.57%.Οι περισσότερες από τις γλώσσες γράφονται με το αλφάβητο Ντεβαναγκάρι συμπεριλαμβανομένων των αυτοχθόνων γλωσσών.

 Τα τρία τέταρτα των 123 γλωσσών του Νεπάλ ανήκουν στην Θιβετοβιρμανική γλωσσική οικογένεια, συμπεριλαμβανομένης της Νεπαλμπάσα (Νέβα) (η αρχική γλώσσα της Κατμαντού), την Λίμπου, την Ταμάνγκ, την Μαγκάρ, την Γκουρούνγκ και διάφορες γλώσσες Σουνουβάρ και Ράι. Ωστόσο, η επίσημη και αριθμητικά πιο σημαντική γλώσσα, η Νεπαλική, ανήκει στον Ινδοάριο κλάδο της ινδοευρωπαϊκής οικογένειας, και έτσι οι Ινδικές γλώσσες αποτελούν το 79% του πληθυσμού ενώ οι Θιβετοβιρμανικές είναι 18%, αν και οι περισσότερες γλώσσες και των δύο οικογενειών ομιλούνται από μικρό αριθμό ατόμων. Ο μικρός μειωνόμενος αριθμός των Δραβιδικών γλωσσών εκπροσωπούνται από την Κουρούχ, και οι γλώσσες Μούντα της Αυστροασιατικής οικογένειας εκπροσωπούνται από τις γλώσσες Σαντάλι και Μουντάρι. Οι αυτόχθονες γλώσσες του Νεπάλ, που προηγήθηκαν της εισροής των Ινδικών, των Θιβετοβιρμανικών και άλλων οικογενειών γλωσσών επιβιώνουν μόλις μετά βίας, όπως π.χ. η γλώσσα Κουσούντα. Το Νεπάλ έχει επίσης αρκετές αυτόχθονες νοηματικές γλώσσες χωρών, όπως τη Νοηματική Γλώσσα Τζανκότ, τη Νοηματική Γλώσσα Τζούμλα, και τη Νοηματική Γλώσσα Τζάντρουκ, εκτός από τη Νεπαλική Νοηματική Γλώσσα που έχει σχεδιαστεί για εθνική χρήση. Το μέρος 1 του Συντάγματος του Νεπάλ του 2015 (2072 Β. Σ.) περιέχει τις παρακάτω διατάξεις για τις γλώσσες του Νεπάλ: Άρθρο 6: Όλες οι μητρικές γλώσσες που ομιλούνται στο Νεπάλ είναι Εθνικές γλώσσες του Νεπάλ. Άρθρο 7α: Η Νεπαλική γλώσσα στο αλφάβητο Ντεβαναγκάρι χρησιμοποιείται για το έργο της κυβέρνησης του Νεπάλ. (Οι αυτόχθονες γλώσσες, επίσης πρέπει να είναι γραμμένες με το Ντεβανάγκαρι). Άρθρο 7β: Εκτός από τη νεπαλική γλώσσα, οι επαρχίες μπορούν να επιλέξουν μία ή περισσότερες άλλες γλώσσες που ομιλούνται από τη πλειοψηφία του πληθυσμού της επαρχίας για το έργο της κυβέρνησης. (Τα ποσοστά έχουν προστεθεί για να φτάσουν το 100%.) Εθνοτικές ομάδες στο Νεπάλ
Τζέσυ Παπουτσή

Η Τζέσυ (Γεσθημανή) Παπουτσή (11 Δεκεμβρίου 1950 - 1 Ιουλίου 2018) ήταν Ελληνίδα ηθοποιός της τηλεόρασης, του θεάτρου και του κινηματογράφου. Έγινε για πρώτη φορά γνωστή από την θεατρική παράσταση Βάτραχοι του Αριστοφάνη που ανέβηκε το 1973 στο Εθνικό Θέατρο. Μία από τις σημαντικότερες συνεργασίες της, ήταν αυτή με το Εθνικό Θέατρο, στο οποίο μάλιστα εργάστηκε για 20 χρόνια.

 Η Τζέσυ Παπουτσή γεννήθηκε στις 11 Δεκεμβρίου 1950 στην Αθήνα από τον Ευάγγελο και την Ξανθούλα Παπουτσή. Σπούδασε υποκριτική. Από τον Ιούνιο του 2008 ήταν παντρεμένη με το συνάδελφό της και στιχουργό Γιάννη Μανιό, με τον οποίο γνωρίζονταν από το 1995. Υπήρξε παντρεμένη και με τον επίσης ηθοποιό Θάνο Καληώρα (1979 - 1989) με τον οποίο απέκτησε έναν γιο, τον σκηνοθέτη Γιώργο Καληώρα. Απεβίωσε στις 1 Ιουλίου του 2018 από όγκο στον εγκέφαλο, σε ηλικία 67 ετών, μετά από 62 ημέρες νοσηλείας στην Μονάδα Εντατικής Θεραπείας του Γενικού Κρατικού Νοσοκομείου Αθηνών «Γιώργος Γεννηματάς»
Μεγάλη Δούκισσα Μαρία Νικολάγιεβνα της Ρωσίας (1819-1876)

Η Μαρία Νικολάγιεβνα (ρωσ. Мария Николаевна, 18 Αυγούστου 1819 - 21 Φεβρουαρίου 1876) από τον Οίκο του Σλέσβιχ-Χόλσταϊν-Γκόττορπ - Ρομανώφ ήταν κόρη του Αυτοκράτορα της Ρωσίας, συνεπώς μεγάλη δούκισσα της Ρωσίας, και με τον γάμο της έγινε Δούκισσα του Λόιχτενμπεργκ.

 Ήταν η πρώτη κόρη του Νικολάου Α΄ της Ρωσίας και της Αλεξάνδρας Φεοντορόβνας (Καρλόττας της Πρωσίας), κόρης του Φρειδερίκου Γουλιέλμου Γ΄ της Πρωσίας. Παντρεύτηκε το 1839 τον Μαξιμιλιανό των Μπωαρναί, 3ο Δούκα του Λόιχτενμπεργκ, και είχε τέκνα: Αλεξάνδρα (1840 - 1843). Μαρία (1841 - 1914), παντρεύτηκε τον Γουλιέλμο του Μπάντεν. Νικόλαος (1843 - 1891), 4ος Δούκας του Λόιχτενμπεργκ. Ευγενία (1845 - 1925), παντρεύτηκε τον Αλέξανδρο Πέτροβιτς του Όλντενμπουργκ. Ευγένιος (1847 - 1901), 5ος Δούκας του Λόιχτενμπεργκ. Σέργιος (1849 - 1877), απεβίωσε στον Ρωσο-Τουρκικό Πόλεμο του 1877-78. Γεώργιος (1852 - 1912), 6ος Δούκας του Λόιχτενμπεργκ.Το 1852 απεβίωσε ο Μαξιμιλιανός και η Μαρία το 1854 έκανε δεύτερο γάμο με τον κόμη Γκριγκόρι Γκριγκόριεβιτς Στρογκανώφ. Ο γάμος ήταν μυστικός και μοργανατικός και είχε τέκνα: Γκριγκόρι (1857 - 1859). Ελένα (1861 - 1908), παντρεύτηκε πρώτα τον Βλαντίμιρ Αλεξέγιεβιτς Σερεμέτεφ και μετά τον Γκριγκόρι Νικίτιτς Μιλάσεβιτς. Beéche, Arturo, The Grand Duchesses: Daughters & Granddaughters of Russia's Tsars. Eurohistory, 2004. ISBN 0-9771961-1-9 Belyakova, Zoia. The Romanov Legacy, The Palaces of St Petersburg. Studio, ISBN 0-670-86339-4 Belyakova, Zoia. Grand Duchess Maria Nikolayevna and her palace in St Peterburg. Ego Publishers, ISBN 5-8276-0011-3 Neverov, Oleg. Great Private Collections of Imperial Russia. Vendome Press, ISBN 0-86565-225-2 Radzinsky, Edvard. Alexander II, The Last Great Tsar. Free Press, 2005, ISBN 0-7432-7332-X
Φραγκίσκος Λαμπρινός Δομενεγίνης

O Φραγκίσκος Λαμπρινός Δομενεγίνης, (Ζάκυνθος 1807 ή 1809 - 1874) ήταν Έλληνας πολιτικός, ποιητής, ζωγράφος και συνθέτης της Επτανησιακής σχολής. Ο Δομενεγίνης προερχόταν από αριστοκρατική οικογένεια,, καταγραμμένη στο Ενετικό Libro d'Oro μέλη της οποίας ήταν μεταξύ αυτών που υπέγραψαν το σύνταγμα των Ηνωμένων Πολιτειών των Ιονίων Νήσων. Σπούδασε μουσική στη Ζάκυνθο, κοντά στον Μάντζαρο, και τη Σιένα, στη συνέχεια για ένα μικρό χρονικό διάστημα παρακολούθησε νομικά στην Μπολόνια, αλλά εγκατέλειψε μετά από ένα σύντομο χρονικό διάστημα για να πάρει μέρος στις τελευταίες μάχες της Ελληνικής επανάστασης σαν αξιωματικός του ιππικού υπό τον Ιωάννη Καποδίστρια σε επιχειρήσεις στην Εύβοια. Μετά τη δολοφονία του Καποδίστρια το 1831 έφυγε από το στρατό και επέστρεψε στη Ζάκυνθο, όπου και αφιέρωσε τον εαυτό του στη μελέτη της μουσικής και του θεάτρου. Παντρεύτηκε την Ελισάβετ, κόρη ενός Ρώσου προξένου.

 Ήταν μέλος του Φιλελεύθερου κόμματος των Ιονίων νήσων, αλλά αργότερα έγινε μέλος του κόμματος των Ριζοσπαστών όπου εκλέγεται βουλευτής κι ήταν ένας από τους δέκα βουλευτές που υπέγραψαν το ψήφισμα για τη ένωση των Ιονίων Νήσων στην Ελλάδα. Για το λόγο αυτό, εξορίστηκε από τον Ύπατο αρμοστή Χένρι Τζορτζ Γουόρντ στα Αντικύθηρα από τον Δεκέμβριο του 1851 έως τον Οκτώβριο του 1853. Μετά την απελευθέρωσή συνέχισε τον πολιτικό του αγώνα κατά των ξένων στα νησιά του Ιονίου και αγωνίστηκε για την απελευθέρωση των συντρόφων του κόμματός του. Ήταν μέλος της Επαρχιακής Συνέλευσης της Ζακύνθου και της ελληνοϊταλικής επιτροπής (κομιτάτο) που υποστήριξαν την Ιταλική ενοποίηση δίνοντας την ως πρότυπο για την ενοποίηση της Ελλάδας. Ήταν ένας από τους εκπροσώπους των Ιονίων Νήσων, αλλού αναφέρεται σαν πληρεξούσιος Πατρών, κατά τη διάρκεια της Β 'Εθνική Συνέλευση της Αθήνας, που συνέταξε το Σύνταγμα της Ελλάδας το 1864. Για τη συμμετοχή του στον πόλεμο της Ανεξαρτησίας, έλαβε το μετάλλιο αριστείας του αγώνα. Εκτός από τις πολιτικές δραστηριότητες του ο Δομενεγίνης ήταν ερασιτέχνης ηθοποιός, ζωγράφος, αλλά πάνω απ' όλα συνθέτης. Όλα τα μουσικά έργα του έχουν εξαφανιστεί σήμερα. Με θέμα την ένωση με την Ελλάδα, έγραψε έναν ύμνο για χορωδία και ορχήστρα, η οποία ακούστηκε στην πρώτη επίσκεψη του Βασιλιά Γεωργίου στη Ζάκυνθο, και μια εισαγωγή για ορχήστρα. Ήταν από τους πρώτους συνθέτες που έκαναν τα γεγονότα της Ελληνικής επανάστασης θέμα της όπερας με τις όπερες Μάρκος Μπότσαρης (με λιμπρέτο του Γεώργιου Λαγουδαρά) και Δέσπω η ηρωίς του Σουλίου (με λιμπρέτο από τον Τυπάλδο). Μια ιδιαίτερη εστίαση στο έργο του ήταν η ορθόδοξη εκκλησιαστική μουσική όπου είχε γράψει (χαμένο σήμερα) ένα εγχειρίδιο θεωρητικής μουσικής.
354

Η τρέχουσα σελίδα αφορά το έτος 354 κατά το Γρηγοριανό ημερολόγιο Το έτος 354 (CCCLIV ) ήταν ένα κοινό έτος που ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Κωνσταντίου και Κωσταντίου (ή, λιγότερο γνωστό, το Έτος 1107 από Κτήσεως Κόσμου). Η ονομασία 354 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο αυτοκράτορας Κωνστάντιος Β´ ανακαλεί τον λεγάτο (και ξάδελφό του), Κωνστάντιο Γάλλο, αφού άκουσε τις δυσμενείς εκθέσεις γι' αυτόν. Ο Γάλλος, Καίσαρας της Ανατολής, είχε καταστείλει εξεγέρσεις στην Παλαιστίνη και τη Μικρά Ασία. Ο Κωνστάντιος του αφαιρεί τη φρουρά και δίνει εντολή για την εκτέλεσή του, η οποία έλαβε χώρα στην Πούλα (Κροατία). Το Ρωμαϊκό Ημερολόγιο του 354, ένα Διακοσμημένο χειρόγραφο, συντάσσεται και γίνεται ο νωρίτερος χρονολογημένος κώδικας. Ευρώπη Ως απόρροια των μαζικά αποσυρμένων στρατευμάτων από το Μάγνο Μαγνέντιο στη Δύση, για να πολεμήσουν τον Κωνστάντιο Β΄, βαρβαρικές ορδές (Φράγκων και Αλαμαννών) διασχίζουν τον Άνω Ρήνο προς την Γαλατία και εισβάλλουν στα εδάφη των Ελβετών. Οι Βούλγαροι αναφέρονται για πρώτη φορά στα σωζόμενα Ευρωπαϊκά χρονικά. Κίνα Ο Φου Σενγκ, αυτοκράτορας του Πρωίμου Τσιν, βασιλεύει στη Βόρεια Κίνα. Θρησκεία Ο Λιβάνιος γίνεται ένας δάσκαλος ρητορικής στην Αντιόχεια. Στους μαθητές του συμπεριλαμβάνονται ο Ιωάννης ο Χρυσόστομος και ο Θεόδωρος ο Μοψουεστίας. 13 Νοεμβρίου - Αυγουστίνος Ιππώνος, επίσκοπος και θεολόγος (πεθαίνει το 430) Άπα Μπάνε, Χριστιανός ερημίτης και άγιος (προσεγγιστικό έτος γέννησης) (πεθαίνει το 395) Παυλίνος ο Νώλας, επίσκοπος και ποιητής (πεθαίνει το 431) Πελάγιος, Βρετανός μοναχός (προσεγγιστικό έτος γέννησης) (πεθαίνει το 418) Κωνσταντίνα, αυγούστα της Ρωμαϊκής αυτοκρατορίας και κόρη του Μεγάλου Κωνσταντίνου (γεννιέται μετά το 307 και πριν το 317) Κωνστάντιος Γάλλος, Καίσαρας της Ρωμαϊκής αυτοκρατορίας και γιος του Ιουλίου Κωνσταντίου (γεννιέται το 326) Πριγκίπισσα Πέι, σύζυγος του Κινέζου ηγεμόνα Τζανγκ Τσονγκουά (γεννιέται σε άγνωστο έτος) Ξιέ Άι, στρατηγός του Πρωίμου Λιανγκ (γεννιέται το 301)
Ιζιασλάβ Γ΄ του Κιέβου

Ο Ιζιασλάβ Γ΄ Νταβίντοβιτς, ρωσ. Изяслав III Давидович (1115; - 1162) από τον Οίκο των Ρουρικιδών-Τσέρνιγοβ ήταν πρίγκιπας τού Τσέρνιγοβ (1152-54, 55-57) και μεγάλος πρίγκιπας τού Κιέβου (1154-55, 57-58, 62).

 Ήταν γιος τού Νταβίντ πρίγκιπα τού Τσέρνιγοβ και της Φεντόσια (Θεοδοσίας). Έγινε πρίγκιπας τού Τσέρνιγοβ (1152-54, 55-57) και μεγάλος πρίγκιπας τού Κιέβου (1154-55, 57-58, 62). The Russian Primary Chronicle: Laurentian Text (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. ISBN 978-0-915651-32-0. "The Narrative, Passion, and Encomium of Boris and Gleb" In Kantor, Marvin (1983). Medieval Slavic Lives of Saints and Princes. University of Michigan. ISBN 0-930042-44-1.
Σχέσεις Αλβανίας και Σερβίας

Οι αλβανοσερβικές σχέσεις είναι οι επίσημες εξωτερικές σχέσεις ανάμεσα στη Δημοκρατία της Αλβανίας και τη Δημοκρατίας της Σερβίας. Η Αλβανία έχει μία πρεσβεία στο Βελιγράδι, ενώ η Σερβία έχει μία πρεσβεία στα Τίρανα. Και οι δύο χώρες είναι μέλη του Συμβουλίου της Ευρώπης, του Οργανισμού για την Ασφάλεια και τη Συνεργασία στην Ευρώπη (ΟΑΣΕ), της Κεντρικής Ευρωπαϊκής Συμφωνίας Ελεύθερου Εμπορίου (CEFTA) και του Οργανισμού Οικονομικής Συνεργασίας του Ευξείνου Πόντου. Η Σερβία και η Αλβανία είναι επίσης υποψήφιες χώρες για ένταξη στην Ευρωπαϊκή Ένωση. Οι σχέσεις μεταξύ των δύο χωρών τα τελευταία χρόνια είναι ιδιαίτερα ψυχρές, ιδίως μετά τη διακήρυξη της ανεξαρτησίας του Κοσσυφοπεδίου το 2008.

 Κατά την έναρξη των Βαλκανικών Πολέμων ένας από τους σημαντικούς στρατηγικούς στόχους της σερβικής πολιτικής ήταν να αποκτήσει ένα διάδρομο στην Αδριατική θάλασσα και ως εκ τούτου βασική πρόθεσή της ήταν η Σερβία να μοιράζεται κοινά σύνορα με το Βασίλειο της Ελλάδας στερώντας έτσι από το αλβανικό έθνος ένα καθεστώς ανεξάρτητου κράτους. Κατά τη διάρκεια του Β ' Παγκοσμίου Πολέμου μια πολύ στενή συνεργασία αναπτύχθηκε μεταξύ του λαϊκού Απελευθερωτικού Στρατού της Γιουγκοσλαβίας και του λαϊκού Απελευθερωτικού Στρατού της Αλβανίας. Ο Αλβανικός Λαϊκός Στρατός ανέλαβε την εξουσία της χώρας το 1944. Η Σοσιαλιστική Ομοσπονδιακή Δημοκρατία της Γιουγκοσλαβίας ήταν η πρώτη χώρα που αναγνώρισε τη νέα κυβέρνηση της Αλβανίας τον Απρίλιο του 1945. Αρχικά υπήρχαν κομμουνιστικά σχέδια για τη δημιουργία μιας Βαλκανικής ομοσπονδίας που θα περιλαμβάνει τη Γιουγκοσλαβία, την Αλβανία, τη Ρουμανία, τη Βουλγαρία και την Ελλάδα. Ωστόσο μετά το ψήφισμα του Informbiro το 1948 η Αλβανία έσπασε τις σχέσεις της με τους Γιουγκοσλάβους κομμουνιστές, επειδή ο Ενβέρ Χότζα παρέμεινε πιστός στη Σοβιετική Ένωση υπό τον Ιωσήφ Στάλιν. Τον Ιούνιο του 1991 ο Αλβανός Υπουργός Εξωτερικών Μεχμέτ Καπλάνι επισκέφθηκε την Κροατία. Την ίδια στιγμή ο Πρόεδρος της Αλβανίας Ραμίζ Αλία ξεκίνησε συζητήσεις με τους Αλβανούς ηγέτες του Κοσσυφοπεδίου. Τον Ιούλιο του 1991 οι σχέσεις μεταξύ της Αλβανίας και της Γιουγκοσλαβίας ήταν τεταμένες. Γιουγκοσλάβοι και Αλβανοί ηγέτες αντάλλαξαν πυρά. Η Γιουγκοσλαβική κυβέρνηση κατηγόρησε την Αλβανία ότι παρεμβαίνει στις εσωτερικές υποθέσεις της Γιουγκοσλαβίας και προειδοποίησε την Αλβανία ότι η Γιουγκοσλαβία θα αντιδράσει "αποφασιστικά με όλα τα διαθέσιμα μέσα" σε τυχόν προκλήσεις της εθνικής της κυριαρχίας. Το 1998 Αλβανοί πρόσφυγες από το Κοσσυφοπέδιο προσπάθησαν να ξεφύγουν περνώντας τα σύνορα στη βόρεια Αλβανία και η Αλβανία άρχισε να ισχυρίζεται ότι η Γιουγκοσλαβία εκτελούσε μια εκστρατεία εθνοκάθαρσης καλώντας τη διεθνή κοινότητα να παρέμβει. Το 2008 το Κόσοβο διακήρυξε την ανεξαρτησία του και η Αλβανία ήταν μία από τις πρώτες χώρες που το αναγνώρισαν επίσημα ως κράτος προκαλώντας την άμεση αντίδραση της Σερβίας.
Χαρίσιος Βαμβακάς

Ο Χαρίσιος Βαμβακάς (Κοζάνη, 1872 - Θεσσαλονίκη, 31 Αυγούστου 1952) ήταν Έλληνας βενιζελικός πολιτικός που διετέλεσε Δήμαρχος Θεσσαλονίκης από το 1931 ως το 1933. Με τους ορθούς διπλωματικούς του χειρισμούς συνετέλεσε ώστε με τη συνθήκη των Σεβρών να παραδοθεί η Δυτική Θράκη στην Ελλάδα.

 Καταγόταν από εύπορη οικογένεια της Κοζάνης. Μετά τη βασική εκπαίδευση στην Κοζάνη, σπούδασε νομικά στο Πανεπιστήμιο Αθηνών και έπειτα στην Ελβετία, όπου αναγορεύτηκε σε διδάκτορα. Στη Γενεύη ίδρυσε και τον πρώτο ελληνικό σύλλογο φοιτητών. Για μερικά χρόνια έζησε στην Κωνσταντινούπολη. Ασχολήθηκε και με τη δημοσιογραφία, καθώς διηύθυνε και εξέδιδε στα γαλλικά την εφημερίδα "Tribune". Έχοντας την υποστήριξη του Πατριάρχη Ιωακείμ Γ΄ εξελέγη βουλευτής Σερβίων και Κοζάνης στο Οθωμανικό Κοινοβούλιο το 1909 και αντικατέστησε τον Κωνσταντίνο Δρίζη, εκλεγμένο βουλευτή, ο οποίος παραιτήθηκε από την έδρα του υπέρ του Βαμβακά. Υπήρξε ένας από τους στενότερους συνεργάτες του Ελευθερίου Βενιζέλου και εκπρόσωπος στα συνέδρια της ειρήνης στις διαπραγματεύσεις για τη Θράκη με τον Γάλλο στρατηγό Σαρπί. Αγωνίστηκε και πέτυχε να αποφασιστεί η προσάρτηση της Δυτικής Θράκης στην Ελλάδα με μία ψήφο, εκείνη του φίλου του, Χαφούζ Αλί στην συνέλευση. Μετά την προσάρτηση της Θράκης έγινε Γενικός Διοικητής Ανατολικής Θράκης. Εξελέγη γερουσιαστής και υπηρέτησε από τις 21 Απριλίου 1929 ως την παραίτησή του στις 7 Δεκεμβρίου 1930, προκειμένου να είναι υποψήφιος δήμαρχος στη Θεσσαλονίκη. Διετέλεσε επίσης αντιπρόεδρος της Γερουσίας από τις 22 Νοεμβρίου 1929 ως τις 3 Ιουλίου 1930. Κέρδισε τις εκλογές του 1931 με το Κόμμα Φιλελευθέρων και ορκίστηκε Δήμαρχος Θεσσαλονίκης. Ωστόσο, δύο χρόνια μετά, στις 30 Ιουνίου 1933 παύθηκε, στο πλαίσιο αντιβενιζελικών διώξεων με εντολή του Γενικού Διοικητή Μακεδονίας, Φίλιππου Δραγούμη. Αργότερα, ο Βαμβακάς ασχολήθηκε και με το εμπόριο. Aπεβίωσε στη Θεσσαλονίκη στις 31 Αυγούστου 1952. Το όνομά του δόθηκε σε οδούς στη Θεσσαλονίκη, τις Συκιές την Ξάνθη, την Κομοτηνή κ.α. Ήταν διαζευγμένος με 5 παιδιά. "Η απελευθέρωση της Δυτικής Θράκης. Από το αρχείο του Χαρίσιου Βαμβακά". Επιμέλεια Καλλιόπης Παπαθανάση – Μουσιοπούλου. Αθήναι, 1975 Παν. Λιούφη, "Ιστορία της Κοζάνης". Εν Αθήναις 1924, ανατύπωση 1994.
NGC 4873

Ο NGC 4873 είναι φακοειδής γαλαξίας ο οποίος απέχει περίπου 270 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 10 Μαΐου 1863 και ανήκει στο Σμήνος γαλαξιών της Κόμης.

 Δεδομένα για το NGC 4873 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 4873 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 4873 στο Wikimedia Commons
Βαλέρι Μελάτζε

Ο Βαλέρι Σοτάγιεβιτς Μελάτζε (Ρωσικά: Вале́рий Шота́евич Мела́дзе, Γεωργιανά: ვალერიან შოთას ძე მელაძე) είναι διάσημος στις χώρες της πρώην σοβιετικής ένωσης τραγουδιστής και ηθοποιός με καταγωγή από τη Γεωργία, γεννημένος στις 23 Ιουνίου του 1965 στο Μπατούμι. Αδερφός του ο μουσικός παραγωγός Κονσταντίν Μελάτζε.

 Το 1989 παντρεύτηκε την Ιρίνα στο Μπατούμι. Απέκτησαν 3 παιδιά και χώρισαν το 2011. Από το 2003 διατηρεί σχέση με την Αλμπίνα Τζαναμπάγεβα, μαζί απέκτησαν 2 παιδιά. Βαλέρια (τραγουδίστρια) ΒΙΑ Γκρα Άννα Σεντοκόβα Βέρα Μπρέζνιεβα Άνι Λόρακ Γκριγκόρι Λεπς Αναστασία Πριχόντκο Σοφία Ροτάρου Βαχτάνγκ "Vopreki" ("Despite") "Bez suyety" ("Without the Bustle") "C'est la vie" (French, "Such is Life") "Chego ne mogut lyudi" ("What People Can't") "Inostranets" ("Foreigner") "Okean i tri reki" ("Ocean and Three Rivers") "Prityazhenya bolshe net" ("There Is No Gravity Anymore") "Salyut, Vera" ("Hail, Vera") "Ty ponravilas' mne" ("I Fell For You") "Nebesa" ("Heaven") Επίσημος ιστότοπος Βαλέρι Μελάτζε στην IMDb (Ρωσικά) Biography at MTV.ru (Ρωσικά) Profile at Muz-TV.ru All clips Valery Meladze
Ερνέστος Λουδοβίκος Β΄ της Σαξονίας-Μάινινγκεν

Ο Ερνέστος-Λουδοβίκος Β΄, γερμ. Ernst-Ludwig II (8 Αυγούστου 1709 - 24 Φεβρουαρίου 1729) από τον Οίκο των Βέττιν ήταν δούκας της Σαξονίας-Μάινινγκεν (1724-1729).

 Ήταν ο δευτερότοκος γιος του Ερνέστου-Λουδοβίκου Α΄ δούκα της Σαξονίας-Μάινινγκεν και της Δωροθέας-Μαρίας των Βέττιν, κόρης του Φρειδερίκου Α΄ δούκα της Σαξονίας-Γκότα-Άλτενμπουργκ. Το 1729 απεβίωσε στο Μάινινγκεν σε ηλικία 20 ετών, άγαμος. Τον διαδέχθηκε ο νεότερος αδελφός του Κάρολος-Φρειδερίκος. Hannelore Schneider: Das Herzogtum Sachsen-Meiningen unter seinen ersten Herzögen. In: Verona Gerasch (Red.): Beiträge zum Kolloquium: 300 Jahre Schloss Elisabethenburg (= Südthüringer Forschungen. Bd. 27, ISSN 0585-8720). Staatliche Museen, Meiningen 1994, S. 12–19. Ludwig Hertel: Meiningische Geschichte von 1680 bis zur Gegenwart (= Schriften des Vereins für Sachsen-Meiningische Geschichte und Landeskunde. Heft 47, ZDB-ID 513329-4 = Neue Landeskunde des Herzogtums Sachsen-Meiningen. Heft 10). Gadow & Sohn, Hildburghausen 1904, Digitalisat. Πολυμέσα σχετικά με το θέμα Ernest Louis II, Duke of Saxe-Meiningen στο Wikimedia Commons
Γενικές εκλογές στις Βερμούδες (2017)

Γενικές εκλογές διεξήχθησαν στις Βερμούδες στις 18 Ιουλίου 2017 για να εκλεγούν τα 36 μέλη της Βουλής των Αντιπροσώπων. Το αποτέλεσμα ήταν μια νίκη για το Προοδευτικό Εργατικό Κόμμα της αντιπολίτευσης, που κέρδισε τις 24 από τις συνολικά 36 έδρες. Ο πρωθυπουργός Μάικλ Ντάνκλεϊ στη συνέχεια παραιτήθηκε και από την ηγεσία του κόμματος Συνασπισμός Μία Βερμούδα. Ο Μπομπ Ρίτσαρντς, ανώτερος υπουργός και αναπληρωτής πρωθυπουργός στην κυβέρνηση του Ντάνκλεϊ απροσδόκητα έχασε την έδρα του στην Ντεβονσάιρ Ανατολική. Νέος πρωθυπουργός ανέλαβε ο Έντουαρντ Ντέιβιντ Μπαρτ, ο οποίος στα 38 του χρόνια έγινε ο νεότερος πρωθυπουργός στην βερμουδιανή ιστορία.

 Με βάση το άρθρο 49(2) του Συντάγματος του 1968, το Κοινοβούλιο των Βερμούδων πρέπει να διαλυθεί από τον Κυβερνήτη πέντε χρόνια μετά την πρώτη του συνεδρίαση έπειτα από τις προηγούμενες εκλογές (εκτός αν ο Πρωθυπουργός συμβουλεύσει τον Κυβερνήτη να διαλύσει το Κοινοβούλιο νωρίτερα). Σύμφωνα με την παράγραφο 51 (1) του Συντάγματος, γενικές εκλογές πρέπει να διεξαχθούν το αργότερο τρεις μήνες μετά τη διάλυση του κοινοβουλίου. Καθώς η πρώτη συνεδρίαση του κοινοβουλίου που εξελέγη τον Δεκέμβριο του 2012 πραγματοποιήθηκε στις 8 Φεβρουαρίου 2013, αυτό σήμαινε ότι το κοινοβούλιο θα χρειαζόταν να διαλυθεί πριν από τα μεσάνυχτα στις 7 Φεβρουαρίου 2018 για να διεξαχθούν εκλογές πριν από τις 7 Μαΐου 2018. Ωστόσο, μετά την απώλεια της πλειοψηφίας του Συνασπισμού Μία Βερμούδα στη Βουλή των αντιπροσώπων , όταν δύο βουλευτές του αποχώρησαν και κατέστησαν ανεξάρτητοι, η αντιπολίτευσητο αντιπολιτευόμενο Προοδευτικό Εργατικό Κόμμα κατέθεσε πρόταση δυσπιστίας , η οποία ήταν προγραμματισμένο να συζητηθεί στις 9 Ιουνίου 2017. Ο Ντάνκλεϊ μία ημέρα πριν την ψηφοφορία στις 8 Ιουνίου 2017, ζήτησε από τον Κυβερνήτη να διαλυθεί η Βουλή και να προκηρυχθούν εκλογές για τις 18 Ιουλίου 2017. Το PLP ευρέως θεωρείτο ότι έλαβε μέρος στις εκλογές με μια λαϊκιστική πλατφόρμα, τονίζοντας την απογοήτευση του κόσμου από το πολιτικό σύστημα. Η εκστρατεία συγκρίθηκε με το Κόμμα Ανεξαρτησίας του Ηνωμένου Βασιλείου και με τις προεκλογικές εκστρατείες του Ντόναλντ Τραμπ. Σύνθημα του κόμματος ήταν το "Ας Βάλουμε Πρώτους τους Βερμουδιανούς".Σε αντίθεση, το OBA εστίασε στην εκστρατεία του στις οικονομικές επιδόσεις της κυβέρνησης, με το σύνθημα "Μπροστά, Όχι Πίσω".
Καπτοπρίλη

Η καπτοπρίλη, που πωλείται ως φάρμακο με την επωνυμία Capoten, μεταξύ άλλων, είναι αναστολέας του μετατρεπτικού ενζύμου της αγγειοτασίνης (ΜΕΑ), μιας μεταλλοπρωτεάσης, που χρησιμοποιείται για τη θεραπεία της υπέρτασης και ορισμένων τύπων συμφορητικής καρδιακής ανεπάρκειας. Είναι δηλ. αναστολέας πρωτεασών. Το δίπλωμα ευρεσιτεχνίας κατατέθηκε το 1976 και εγκρίθηκε για ιατρική χρήση το 1980.

 Οι κύριες χρήσεις της καπτοπρίλης βασίζονται στην αγγειοδιαστολή και την αναστολή ορισμένων νεφρικών λειτουργιών. Αυτά τα οφέλη είναι πιο ξεκάθαρα: 1) Υπέρταση 2) Καρδιακές παθήσεις όπως συμφορητική καρδιακή ανεπάρκεια και μετά από έμφραγμα του μυοκαρδίου 3) Διατήρηση της νεφρικής λειτουργίας στη διαβητική νεφροπάθεια. Επιπλέον, έχει δείξει ιδιότητες αύξησης της διάθεσης σε ορισμένους ασθενείς. Αυτό συμβαδίζει με την παρατήρηση ότι τα μοντέλα διαλογής σε ζώα υποδεικνύουν υποθετική αντικαταθλιπτική δράση για αυτήν την ένωση, αν και μια μελέτη ήταν αρνητική. Δεν έχουν αναφερθεί επίσημες κλινικές δοκιμές σε καταθλιπτικούς ασθενείς.Έχει επίσης ερευνηθεί για χρήση στη θεραπεία του καρκίνου. Τα στερεοϊσομερή καπτοπρίλης αναφέρθηκαν επίσης ότι αναστέλλουν ορισμένες μεταλλο -β-λακταμάσες. Ανεπιθύμητες ενέργειες της καπτοπρίλης περιλαμβάνουν βήχα λόγω της αύξησης των επιπέδων βραδυκινίνης στο πλάσμα, αγγειοοιδήματος, ακοκκιοκυττάρωσης, πρωτεϊνουρίας, υπερκαλιαιμίας, αλλοίωσης της γεύσης, τερατογένεσης, ορθοστατικής υπότασης, οξείας νεφρικής ανεπάρκειας και λευκοπενίας. Εκτός από την ορθοστατική υπόταση, η οποία εμφανίζεται λόγω του σύντομου και γρήγορου τρόπου δράσης της καπτοπρίλης, οι περισσότερες από τις ανεπιθύμητες ενέργειες που αναφέρονται είναι συχνές για όλους τους αναστολείς ΜΕΑ. Μεταξύ αυτών, ο βήχας είναι η πιο συχνή ανεπιθύμητη ενέργεια. Ηυπερκαλιαιμία μπορεί να συμβεί, ειδικά εάν χρησιμοποιείται με άλλα φάρμακα που αυξάνουν το επίπεδο καλίου στο αίμα, όπως τα καλιοσυντηρητικά διουρητικά. Άλλες παρενέργειες είναι: Κνησμός Πονοκέφαλο Ταχυκαρδία Πόνος στο στήθος Αίσθημα παλμών ΑδυναμίαΤο προφίλ παρενεργειών φαρμάκου της καπτοπρίλης είναι παρόμοιο με άλλους αναστολείς ΜΕΑ, με τον βήχα να είναι η πιο κοινή παρενέργεια. Ωστόσο, η καπτοπρίλη συσχετίζεται επίσης συχνά με εξάνθημα και διαταραχές γεύσης (μεταλλική ή απώλεια γεύσης), οι οποίες αποδίδονται στη μοναδική ομάδα θειόλης.
Dalma Garden Mall

Το Dalma Garden Mall (αρμενικά: Դալմա Գարդեն Մոլ) είναι εμπορικό κέντρο στην πρωτεύουσα της Αρμενίας, Γερεβάν. Βρίσκεται κοντά στον λόφο Τσιτσερνακαμπέρντ και είναι το πρώτο χρονολογικά εμπορικό κέντρο της χώρας.

 Τα πρώτα σχέδια για το εμπορικό κέντρο εκπονήθηκαν το 2009, ενώ τα εγκαίνια πραγματοποιήθηκαν τον Οκτώβριο του 2012, παρουσία του τότε προέδρου της Αρμενίας, Σερζ Σαρκισιάν. Οι εργασίες κατασκευής πραγματοποιήθηκαν από τον όμιλο Tashir Group, ιδιοκτησίας του Ρωσοαρμένιου επιχειρηματία Σαμβέλ Καραπετιάν. Οι χώροι του Dalma Garden Mall διαθέτουν κινηματογραφικές αίθουσες, σούπερ μάρκετ, επιχειρήσεις μαζικής εστίασης, χώρο στάθμευσης, καθώς και πολυκαταστήματα γνωστών εταιρειών ένδυσης και αξεσουάρ (όπως Zara, Bershka, Pull&Bear, GAP, Levi's, Armani κ.ά.).
Ανεμοβλογιά

Η ανεμοβλογιά είναι εξαιρετικά μεταδοτική ιογενής εξανθηματική νόσος με πυρετό. Είναι κυρίως παιδική νόσος και αποτελεί τη πρωτοπαθή λοίμωξη από το ιό του έρπητα ζωστήρα (VZV). Αν η νόσος εκδηλωθεί σε ενήλικες είναι πιο σοβαρή και μπορεί να οδηγήσει σε διάμεση πνευμονία. Η ανεμοβλογιά μπορεί να παραμείνει σε λανθάνουσα μορφή και να εκδηλωθεί αργότερα σαν έρπης ζωστήρας. Μεταδίδεται με μολυσμένα σταγονίδια ή εντός της μήτρας. Υπάρχει διαθέσιμο εμβόλιο με εξασθενημένο ιό.

 Ο ιός εισέρχεται στον οργανισμό με σωματίδια και αρχικά εγκαθίσταται στις αμυγδαλές και στο βλεννογόνο του αναπνευστικού συστήματος και μετά στους τοπικούς λεμφαδένες. Στη συνέχεια εισέρχεται στο αίμα και εισέρχεται στο ήπαρ, το σπλήνα και άλλα όργανα, όπου και αναπαράγεται. Αυτή η περίοδος επώασης διαρκεί 11 με 13 μέρες και μετά ο ιός εισέρχεται πάλι στο αίμα και εξαπλώνεται στο δέρμα. Ο ιός προκαλεί εξάνθημα μαζί με πυρετό και συστηματικά συμπτώματα, όπως κεφαλαλγία. Ο άρρωστος μεταδίδει τον ιό 2 μέρες πριν την εμφάνιση του εξανθήματος μέχρι και 6 μέρες μετά. Ο ιός της ανεμοβλογιάς μεταδίδεται με σταγονίδια από την μύτη ή το στόμα ,που περιέχουν τον ιό. Μεταδίδεται πολύ εύκολα. Άτομα που μένουν στο ίδιο σπίτι με τον άρρωστο έχουν πιθανότητα 95% να μολυνθούν. Μετά την πρώτη λοίμωξη (ανεμοβλογιά), ο ιός παραμένει στα νευρικά κύτταρα και μπορεί να ενεργοποιηθεί ξανά σε ενήλικες ή όταν η κυτταρική ανοσία του ασθενούς εξασθενίσει, με αποτέλεσμα την εμφάνιση έρπη ζωστήρα. Το χαρακτηριστικό της ανεμοβλογιάς είναι τα εξανθήματα. Τα εξανθήματα εμφανίζονται περίπου 14 μέρες μετά την είσοδο του ιού στον οργανισμό. Τα εξανθήματα είναι κηλιδοβλατιδώδη και μέσα σε ώρες σχηματίζουν μια φυσαλίδα με λεπτό τοίχωμα πάνω σε μια ερυθρηματώδη βάση. Μετά από 12 ώρες, η φυσαλίδα γίνεται φλύκταινα και αρχίζει η εφελκίδωση. Το εξάνθημα προκαλεί κνησμό (φαγούρα) και έτσι μπορεί να μολυνθεί με βακτήρια και να μετατραπεί σε ουλή. Το εξάνθημα εξαπλώνεται σε όλο το σώμα, ακόμη και στο τριχωτό της κεφαλής. Είναι πιο σοβαρό στο κορμό, τα χέρια και τα πόδια. Αν η ανεμοβλογιά προσβάλει ενήλικες, τότε είναι πιο σοβαρή και σε ηλικιωμένους και ανοσοκατεσταλμένους μπορεί να προσβάλλει άλλα όργανα, όπως τους πνεύμονες, με αποτέλεσμα το 20-30% να αναπτύξει διάμεση πνευμονία και να οδηγήσει ακόμη και στο θάνατο. Η ανεμοβλογιά στα παιδιά συνήθως δεν απαιτεί θεραπεία, αλλά μπορεί να είναι απαραίτητη σε ενήλικες και ανοσοκατασταλμένους. Επειδή η DNA πολυμεράση του VZV διαφέρει λίγο από αυτή του ερπητοϊού, απαιτούνται μεγαλύτερες δόσεις ακικλοβίρης, η οποία χορηγείται ενδοφλέβια, ή φαμσικλοβίρης ή βαλασικλοβίρης από στόμα. Επιπλέον σε σοβαρές λοιμώξεις μπορούν να χρησιμοποιηθούν έτοιμα αντισώματα για τον ιό (VZIG). Τα VZIG είναι χρήσιμα όσο ο ιός βρίσκεται στο αίμα και εξαπλώνεται, όμως είναι αναποτελεσματικά κατά τη διάρκεια της ενεργού ανεμοβλογιάς. Από το 1984 διατίθεται το εμβόλιο ανεμοβλογιάς. Patrick Murray· Ken Rosenthal· Michael Pfaller (2012). Ιατρική μικροβιολογία (6η έκδοση). εκδόσεις Παρισιάνου. σελίδες 555–558. ISBN 9789605831684. John Spicer (2009). Βακτηριολογία, Μυκητολογία και Παρασιτολογία (2η έκδοση). εκδόσεις Παρισιάνου. σελ. 146. ISBN 978-960-394-616-8. Paidiatros.com Ανεμοβλογιά